П Р О Т О К О Л   № 6
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 21.04.2020 г.

Днес, 21.04.2020 г. /вторник/ от 11.30 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова 
   Евгени Диков 
						   
На заседанието присъстват: експертният сътрудник на комисията Стефка Тодорова – старши експерт-съдебна  администрация в отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Писмо от главния секретар на Администрацията на главния прокурор относно предложение от административния ръководител на Районна прокуратура – Ботевград за трансформиране на 1 /една/ щ.бр. за длъжност „старши специалист-счетоводител“ в 1 /една/ щ.бр. за длъжност „главен счетоводител“. /вх. № ВСС-3912/13.04.2020 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ОТХВЪРЛЯ предложението на административния ръководител на Районна прокуратура – Ботевград за трансформиране на 1 /една/ щ.бр. за длъжност „старши специалист-счетоводител“ в 1 /една/ щ.бр. за длъжност „главен счетоводител“. 
МОТИВИ: Съгласно утвърденото длъжностно разписание на РП-Ботевград, в сила от 01.01.2020 г., в щата на прокуратурата са утвърдени 8 щ.бр. за магистрати и 9 щ.бр. за съдебни служители. Към настоящия момент, с оглед щатната численост на магистратите и съдебните служители и обема на извършваната финансово-счетоводна дейност от старши специалист-счетоводител, не са налице обстоятелства, които да навеждат на извода, че тази дейност следва да се извършва от главен счетоводител. 
Предвид предстоящата реорганизация в ПРБ по отношение на  районните прокуратури, решението за броя и видовете длъжности за съдебни служители е необходимо да се вземе от Прокурорската колегия.
1.2. ИЗПРАЩА решението на главния прокурор и районния прокурор на РП-Ботевград.

2. ОТНОСНО: Писмо от главния секретар на Администрацията на главния прокурор относно предложения от административни ръководители на прокуратури за кадрови промени: /вх. № ВСС-3913/13.04.2020 г./
2.1. Предложение от административния ръководител на Окръжна прокуратура – Велико Търново за трансформиране на 1 /една/ щ.бр. за длъжност „домакин“ в 1 /една/ щ.бр. за длъжност „шофьор-домакин“;
2.2. Предложение от административния ръководител на Районна прокуратура – Разград за увеличаване щата на съдебните служители с 1 /една/ щ.бр. за длъжност „съдебен деловодител“;
2.3. Предложение от административния ръководител на Районна прокуратура – Горна Оряховица за увеличаване щата на съдебните служители с 1 /една/ щ.бр. за длъжност „прокурорски помощник“.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1.1. Да се изиска допълнителна информация от главния секретар на АГП относно разпределението на 11-те щатни бройки за длъжност „главен експерт-криминалист“ за обслужването на мобилните центрове за разследване по прокуратури, с каква заповед на директора на Националната следствена служба е извършено разпределението на посочените щатни бройки като работно място на експертите в следствения отдел на съответната окръжна прокуратура и колко от посочените щ.бр. към настоящия момент са заети и ако има свободни щ.бр. за кои мобилни центрове за разследване се отнасят, както и за наличие на конкурсна процедура за заемане на свободните бройки, в случай че има такива.

2.2.1. ОТХВЪРЛЯ предложението на административния ръководител на Районна прокуратура – Разград за увеличаване щата на съдебните служители с 1 /една/ щ.бр. за длъжност „съдебен деловодител“;
МОТИВИ: Съгласно утвърденото длъжностно разписание на РП-Разград, в сила от 01.01.2020 г., в щата на прокуратурата са утвърдени 14 щ.бр. за магистрати и 20 щ.бр. за съдебни служители, което прави съотношение магистрати спрямо служители – 1:1,42 /по-високо от средното за страната, при средно съотношение 1:1,29/. Съотношението на броя на магистратите спрямо броя на служителите от специализираната администрация е 1:0,96, по-високо от средното за страната. В специализираната администрация са налице: завеждащ служба – 1 щ.бр.; съдебен деловодител – 7 щ.бр.; съдебен секретар – 3 щ.бр.; съдебен архивар – 1 щ.бр.; съдебен архивар, той и призовкар – 1 щ.бр.; призовкар – 0,5 щ.бр.
Данните за среднодневната натовареност сочат по-ниски показатели спрямо средните за страната: за 2017 г. – 1,98 брой точки, при средно за районните прокуратури – 2,89; за 2018 г. – 2,49 брой точки, при средно за районните прокуратури – 3,27; за 2019 г. – 2,44 брой точки, при средно за РП – 3,11.
Предвид високото съотношение на броя на магистратите спрямо броя на съдебните служители, което допълнително ще се увеличи при разкриване на нова щатна бройка, и данните за сравнително ниската натовареност на магистратите, Комисията счита, че е възможно възлагане на деловодни функции на съдебните секретари.
2.2.2. ИЗПРАЩА решението на главния прокурор и районния прокурор на РП-Разград.

2.3.1. ОТХВЪРЛЯ предложението на административния ръководител на Районна прокуратура – Горна Оряховица за увеличаване щата на съдебните служители с 1 /една/ щ.бр. за длъжност „прокурорски помощник“.
МОТИВИ: Съгласно утвърденото длъжностно разписание на РП-Горна Оряховица, в сила от 01.01.2020 г., в щата на прокуратурата са утвърдени 8 щ.бр. за магистрати и 10 щ.бр. за съдебни служители, което прави съотношение магистрати спрямо служители – 1:1,25 /близо до  средното за страната, при средно съотношение 1:1,29/. 
Данните за среднодневната натовареност сочат по-ниски показатели спрямо средните за страната: за 2017 г. – 2,68 брой точки, при средно за районните прокуратури – 2,89; за 2018 г. – 2,48 брой точки, при средно за районните прокуратури – 3,27; за 2019 г. – 2,45 брой точки, при средно за РП – 3,11.
Към настоящия момент щатни бройки за прокурорски помощници са разкрити само в следните районни прокуратури: СРП – 7 щ.бр.; РП-Бургас – 4 щ.бр.; РП-Варна, РП-Русе и РП-Пловдив – по 2 щ.бр.; РП-Сливен и РП- Шумен – по 1 щ.бр.
2.3.2. ИЗПРАЩА решението на главния прокурор и районния прокурор на РП-Горна Оряховица.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА

ЧЛЕНОВЕ: 
КАЛИНА ЧАПКЪНОВА …/п/………
ЕВГЕНИ ДИКОВ……../п/…………